CELEX: 62013CN0439
Language: hu
Date: 2013-08-05 00:00:00
Title: C-439/13. sz. ügy: A Törvényszék (hetedik tanács) T-213/12. sz., Elitaliana kontra Eulex Kosovo ügyben 2013. június 4-én hozott végzése ellen az Elitaliana SpA által 2013. augusztus 5-én benyújtott fellebbezés

19.10.2013   
            
            
               HU
            
            
               Az Európai Unió Hivatalos Lapja
            
            
               C 304/6
            
         A Törvényszék (hetedik tanács) T-213/12. sz., Elitaliana kontra Eulex Kosovo ügyben 2013. június 4-én hozott végzése ellen az Elitaliana SpA által 2013. augusztus 5-én benyújtott fellebbezés
   (C-439/13. sz. ügy)
   2013/C 304/11
   Az eljárás nyelve: olasz
   
      Felek
   
   
      Fellebbező: Elitaliana SpA (képviselő: R. Colagrande, avvocato)
   
      A másik fél az eljárásban: Eulex Kosovo
   
      A fellebbező kérelmei
   
   
               —
            
            
               A Bíróság teljes egészében helyezze hatályon kívül (a Törvényszék (hetedik tanács) T-213/12. sz., Elitaliana kontra Eulex Kosovo ügyben 2013. június 4-én hozott) végzését;
            
         
               —
            
            
               következésképpen, ha a per állása ezt megengedi, a Bíróság véglegesen adjon helyt az első fokú keresetnek, és a) semmisítse meg az Eulex által elfogadott azon intézkedéseket — amelyeknek a tartalma és a keltezése ismeretlen a felperes előtt —, amelyek eredményeképpen a EuropeAid/131516/D/SER/XK — helikopteres támogatás az EULEX koszovói missziója részére (PROC/272/11) közbeszerzési eljárásban a szerződést a Starlite Aviation Operations társaság részére ítélték oda, és amelyet az Eulex a 2012. március 29-i levelében közölt, továbbá valamennyi azt megelőző és követő és/vagy kapcsolódó intézkedést, és különösen, amennyiben szükséges, a 2012. április 17-i 2012-DAS-0392 határozatot, amelyben az Eulex megtagadta a felperestől az általa 2012. április 2-án kért, a közbeszerzési eljárás irataihoz való hozzáférést; b) kötelezze az Eulexet a felperes által elszenvedett, és a Törvényszék előtt benyújtott keresetlevél 37. és azt követő pontjaiban ismertetett károknak a felperes részére (vagy különös formában, vagy átalányösszegben) történő megtérítésére; c) az Eulexet kötelezze az eljárás költségeinek viselésére;
            
         
               —
            
            
               vagylagosan, továbbra is a fent említett hatályon kívül helyezés következményeképpen, és ha a per állása ezt megengedi, a Bíróság utalja vissza az ügyet határozathozatalra a Törvényszék elé.
            
         
      Jogalapok és fontosabb érvek
   
   A Törvényszék tévedett azzal, hogy nem ismerte el az Eulex EUMSZ 263. cikk értelmében vett uniós szervi minőségét, és az Eulexet a küldöttségekhez hasonlónak tekintette. Ezenfelül a Törvényszéknek e vonatkozásban menthető tévedés fennállását kellett volna elismernie.
   Az említett téves jogalkalmazás a bírói jogvédelem hatékony érvényesülése — mint a védelemhez való jog teljes megvalósulása és mint az egyenlőség általánosabb elvének folyománya — elvének sérelméhez vezetett.